b'\n_START_ARTICLE_\nUgrofinski jeziki\n_START_SECTION_\nPisava\n_START_PARAGRAPH_\nFinski, estonski, karelski, livonski, vepsijski, votski, ingrijski, samijski in mad\xc5\xbearski jezik so pisani v latinici, ugrofinski jeziki v Rusiji pa uporabljajo prilagojeno cirilico._NEWLINE_Komijski jezik je v 14. stoletju uporabljal edinstveno pisavo, imenovano Abur, ki jo je sestavil ruski pravoslavni misionar Stepan Hrap. Za redke ohranjene zapise v tej pisavi se uporablja tudi izraz staropermski jezik.\n_START_SECTION_\n\xc5\xa0tevilo govorcev\n_START_PARAGRAPH_\nVe\xc4\x8d kot milijon govorcev imajo mad\xc5\xbear\xc5\xa1\xc4\x8dina, fin\xc5\xa1\xc4\x8dina, eston\xc5\xa1\xc4\x8dina in mordvin\xc5\xa1\xc4\x8dina. Drugi ugrofinski jeziki imajo manj govorcev. Mnogi tudi spadajo med ogro\xc5\xbeene in so skoraj izumrli (npr. livij\xc5\xa1\xc4\x8dina, vot\xc5\xa1\xc4\x8dina in ingrij\xc5\xa1\xc4\x8dina).'